དཔལ་ཡང་དག་པར་སྦྱོར་བའི་རྒྱུད་ཕྱི་མའི་
རྣམ་པར་བཤད་པ་བཞུགས།
༄༅། །བླ་མ་དམ་པའི་ཞབས་ལ་སྤྱི་བོས་ཕྱག་འཚལ་ལོ། །བརྟག་པ་བཅུ་གཅིག་
པ་རྒྱུད་ཕྱི་མར་མིང་བཏགས་ཏེ། གོང་གི་བརྟག་པ་བཅུ་པོ་དེ་དག་དང་འབྲེལ། རྒྱུད་
སྐབས་སྐབས་སུ་
སྡེ་གཞན་གྱི་ཡང་སྐབས་སྐབས་ཀྱི་དོན་མི་གསལ་བ་གསལ་ཞིང་།
མ་ཚང་བ་ཁ་བསྐང་བ་དང་། སྐབས་སྐབས་སུ་ཚིག་དོན་རྣམ་པར་ཕྱེ་སྟེ་བཤད་པས་
རྒྱུད་ཕྱི་མའོ། །ཡང་བརྟག་པ་བཅུ་པའི་རྗེས་ཐོག་བར་མ་ཆད་པར་གསུངས་པས་
ཀྱང་རྒྱུད་ཕྱི་མ་ཞེས་བྱའོ། །དོན་ནི་བཤད་པའི་རྒྱུད་ཅེས་བྱ་བའི་མིང་ཅན་ལས་མ་
འདས་པར་བཞེད་དོ། །དེའི་དོན་དང་པོ། ཐིག་ལེར་ཐིག་ལེ་དག་གི་དོན། །ཞེས་
བྱ་བ་རྐང་པ་གཉིས་ཀྱིས་དྲི་བའི་ཚིག་ཏུ་སྦྱར་ལ། བརྟག་པ་བཅུ་པོས་བརྗོད་པར་
བྱ་བའི་དོན། གཙོ་བོར་བདག་བྱིན་གྱིས་བརླབ་པའི་རིམ་པ་དང་། དེ་ལ་བརྟེན་
ནས་བྱུང་བའི་རང་བྱུང་གི་ཡེ་ཤེས་ཆེན་པོ་ཡིན་ཞིང་། དེ་ལ་རྗོད་བྱེད་ཀྱི་སྒྲ་བརྟག་
པ་དྲུག་པའི་དཔྱིད་ཀྱི་ཐིག་ལེར་གསུངས་པ་དེའི་དོན་དྲི་བ་ནི། ཐིག་ལེར་ཐིག་ལེ་
དག་གི་དོན། །ཞེས་བྱ་བ་གསུངས་ཏེ། དོན་དམ་པ་བྱང་ཆུབ་ཀྱི་སེམས་ཀྱི་མཚན་
ཉིད་རང་བྱུང་གི་ཡེ་ཤེས་ཆོས་ཀྱི་སྐུ་དེ་ལ། ཅིའི་ཕྱིར་རང་བྱུང་གི་ཡེ་ཤེས་ཞེས་བྱ་བ་
ཡན་ལག་གི་དོན་དྲི་བ་ཡིན་ཞིང་། དེ་ཉིད་དང་འབྲེལ་པ་ཅན་དུ་བྱས་ནས། མཁའ་
འགྲོ་མ་རྡོ་རྗེ་གུར་གྱི་ལེའུ་དང་པོ་ལས། མཐར་ཐུག་འབྲས་བུ་ཆོས་ཀྱི་སྐུ་ལ། འདི་
ནི་རང་བྱུང་བཅོམ་ལྡན་འདས། །ལྷ་ཡི་བདག་པོ་གཅིག་པུ་ཉིད། །ཅེས་གསུངས་
703

ས་སྐྱ་བཀའ་འབུམ། ༼ཀ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
པ་དང་སྦྱར་ཏེ། དོན་གཅིག་ལ་སྒྲ་དུ་མ་འཇུག་པ་ཡན་ལག་གི་དོན་དང་སྦྱར་ནས་
དྲི་ཞིང་ལན་གདབ་པ་དང་འབྲེལ་པ་ཡང་། བརྟག་པ་དང་པོའི་གསུམ་པར། གསང་
བ་མཆོག་གི་དགྱེས་པ་ན། །ཞེས་བྱ་(༣༨༩)བ་ལ་སོགས་པ་གསུངས་པ། བརྗོད་བྱའི་
དོན་མཐར་ཐུག་ཏུ་བཤད་པར་མ་ཟད། སྒྲ་དེ་ཉིད་རང་བྱུང་གི་ཡེ་ཤེས་སུ་ཡན་ལག་
གི་དོན་གྱིས་བཤད་པ་དྲི་བ་དང་།
ལན་གྱི་ཚུལ་གྱིས་སོ། །མདོ་རྒྱས་གཉིས་དྲིས་
ལན་བཞི་ལས། ཆོས་བཅུས་རང་བྱུང་གི་ཡེ་ཤེས་དེ་ལ་ཡན་ལག་གི་དོན་གྱིས་བཤད་
པ་སྟེ། དེ་ཡང་བཅུ་པའི་དང་པོར་ནི། ཕྱག་རྒྱ་ལ་མ་བརྟེན་པར་སྒྲུབ་པ་པོ་བདག་
་བའི་གནས་སུ་བདག་ཉིད་ཀྱིས་ཙཎྜཱ་ལཱི་བསྒོམས་པའི་རྟེན་འབྲེལ་ཙམ་ལས་
རང་བྱུང་གི་ཡེ་ཤེས་འབྱུང་བས་ན། རང་བྱུང་སྟེ་དང་པོའོ། །ལྟེ་བར་མྱོང་བའི་རང་
བྱུང་དེ་ཉིད་ཀྱིས་མི་མཐུན་པའི་ཕྱོགས་མཚན་མ་དང་རྣམ་པར་རྟོག་པ་ཐམས་ཅད་
བཅོམ་ཞིང༌་། ཟག་པ་མེད་པའི་ཡེ་ཤེས་ཀྱི་བདེ་བ་ཆེན་པོའི་སྐལ་བ་དང་ལྡན་པས་
བཅོམ་ལྡན་འདས་ཏེ་གཉིས་པའོ། །གཅིག་པུ་ཞེས་བྱ་བ་ནི་མཚན་མ་དང་རྣམ་རྟོག་
གི་ཟླ་དང་བྲལ་བ་སྟེ། དེ་དང་མ་འགྲོགས་ཤིང་རང་བྱུང་གི་ཡེ་ཤེས་གཅིག་པུ་ཞེས་
བྱ་བ་སྟེ་གསུམ་པའོ། །ལྷག་པའི་ལྷ་ཞེས་བྱ་བ་ནི། ལྟེ་བར་གཞིར་གནས་པའི་བྱང་
ཆུབ་ཀྱི་སེམས་ཀྱི་སྟེང་དུ་ཡང་།
བདག་བྱིན་གྱིས་བརླབ་པའི་རིམ་པའི་སྟོབས་
ཀྱིས། རྩ་ཐམས་ཅད་ཀྱི་ཁམས་དྭངས་མ་ཡས་བྱོན་ཏེ། ལྟེ་བའི་གནས་སུ་འདྲེས་
ནས། སྔ་མའི་སྟེང་དུ་ཁམས་དགུ་འདྲེས་པས། ལྷག་པར་སོན་པའི་ཕྱིར་ལྷག་པ་
སྟེ། མདོར་ན་བརྟག་པ་དྲུག་པའི་དང་པོ་ལས་གསུངས་པ་ཁམས་བཅུ་དྲུག་གི་དྭངས་
མའམ། ཁམས་དགུའི་དྭངས་མའམ། ཁམས་བདུད་རྩི་ལྔའི་དྭངས་མ་སྟེ། རྟེན་
བྱང་ཆུབ་ཀྱི་སེམས་ལ་བྱ་སྟེ་བཞི་པའོ། །ལྷ་ཞེས་བྱ་བ་ནི་རྟེན་དེ་ལ་བརྟེན་པའི་རང་
བྱུང་གི་ཡེ་ཤེས་དེ་ལ་གསལ་ལ་རྟོག་པ་མེད་པས་ལྷ་སྟེ། ལུས་ལས་བྱུང་ཞིང་བྱིན་
-704-

དཔལ་ཡང་དག་པར་སྦྱོར་བའི་རྒྱུད་ཕྱི་མའི་རྣམ་པར་བཤད་པ།
གྱིས་བརླབ་པའི་ཕྱིར། བདེ་བ་ལ་རོལ་པའི་དོན་གྱིས་ན་ལྷ་ཞེས་བྱ་སྟེ། དཔལ་བརྟག་
པ་གཉིས་པའི་ལེའུ་ལྔ་པར་གསུངས་པའི་ཡན་ལག་གི་དོན་གྱིས་འདིར་བཤད་པར་
བཞེད་ལ། ཕྱི་མའི་མདོ་འདིའི་ཚིག་ཉིད་ནི་གུར་གྱི་ལེའུ་དང་པོར་སྦྱར་བ་ཡིན་ཏེ་
ལྔ་པའོ། །དེ་ལྟར་བརྗོད་བྱའི་དོན་རང་བྱུང་གི་ཡེ་ཤེས་གཅིག་ལ། དེ་ཡན་ཆད་དུ་
རྗོད་བྱེད་ཀྱི་སྒྲ་ལྔས་འཇུག་པར་མ་ཟད། བརྟག་པ་དང་པོའི་གསུམ་པའི་རྣལ་འབྱོར་
མའི་རྒྱུད་ཀྱི་གླེང་གཞིའི་ཚིག །གསང་བ་མཆོག་གི་དགྱེས་པ་ན། །ཞེས་བྱ་བ་ལ་
སོགས་པ་ཚིག་ལྔས་ཀྱང་། དོན་རང་བྱུང་གི་ཡེ་ཤེས་དེ་ཉིད་ལ་ཡན་ལག་གི་དོན་
དང་བཅས་ཏེ། མིང་གིས་གདགས་པར་བཞེད་ན།
ཅིའི་ཕྱིར་གསང་བ་ཞེས་བྱ་ཞེ་
ན། གསང་བའི་སྒྲས་ནི་ཀླ་ཀློའི་སྐད། །ཅེས་བྱ་བ་ལ་སོགས་པ་གསུངས་ཏེ། རྟེན་
དང་བརྟེན་པའི་བྱང་ཆུབ་ཀྱི་སེམས་རང་བྱུང་གི་ཡེ་ཤེས་དེ་ལ། ཙཎྜཱ་ལཱི་འབར་བ་
ལ་སོགས་པའི་ཐབས་ཀྱིས་རྟོགས་པར་འགྱུར་རོ། །གཞན་ཕ་རོལ་ཏུ་ཕྱིན་པའི་སྒྲ་དང་
ཚད་མ་ལ་སོགས་པས་རྟོགས་པར་མི་འགྱུར་བའི་ཕྱིར། རྟོགས་པར་དཀའ་བ་ལ་
དགོངས་ནས། ཀླ་ཀློའི་སྐད་དང་འདྲ་བར་གསུངས་པའོ། །གཉིས་པ་ནི་དོན་རང་
བྱུང་གི་ཡེ་ཤེས་དེ་ཉིད་ཉམས་སུ་མྱོང་བཞིན་དུ་བརྗོད་པར་མི་ནུས་པའི་ཕྱིར། གཞན་
ཡང་གསང་བ་སྟེ་དྲུག་པའོ། །ཅིའི་ཕྱིར་མཆོག་ཅེས་བྱ་ཞེ་ན། འཇིག་རྟེན་པའི་ཟག་
པ་དང་བཅས་པའི་བདེ་བ་ལས་མཆོག་ཏུ་གྱུར་པའི་ཕྱིར།
རང་བྱུང་ལམ་གྱི་ཉམས་
སུ་མྱོང་བ་དེ་ཟག་པ་མེད་པའི་བདེ་བ་ལས་གྲུབ་པ་ཡིན་པ་ལ་དགོངས་ནས་མཆོག་
ཅེས་བྱ་སྟེ། བདུན་པའོ། །ཅིའི་ཕྱིར་དགྱེས་པ་ཞེས་བྱ་ཞེ་ན། འཇིག་རྟེན་པའི་སོ་
སོ་སྐྱེ་བོའི་འདོད་པའི་ཡོན་ཏན་ཟག་པ་དང་བཅས་པའི་བདེ་བ་དང༌། (༣༩༠)དེ་དང་
ཆ་མཐུན་གྱི་ཟག་མེད་ཀྱི་བདེ་བ་དངོས་རང་བྱུང་གི་ཡེ་ཤེས་མ་ཡིན་གྱི། དཔེ་ཙམ་
ཡིན་པས་རང་བྱུང་གི་ཡེ་ཤེས་དེས། སྨོད་ཅིང་སྤོང་བར་བྱེད་པའི་ཕྱིར་དགག་པའི་
705

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
ངོས་ནས་དགྱེས་པ་ཞེས་བྱ་སྟེ་བརྒྱད་པའོ། །ཅིའི་ཕྱིར་ཐམས་ཅད་ཀྱི་བདག་ཉིད་ཅེས་
བྱ་ཞེ་ན། འཁོར་འདས་སྣོད་བཅུད་ལ་སོགས་པའི་ཆོས་ཅན་ཐམས་ཅད་ལ་ཁྱབ་པའི་
དོན། རང་བྱུང་གི་ཡེ་ཤེས་དེ་ཉིད་ཀྱི་བདག་ཉིད་ཀྱང་ཙཎྜཱ་ལཱི་ལ་བརྟེན་ནས་སྐྱེས་
པའི་རང་བྱུང་གི་ཡེ་ཤེས་སུ་རོ་གཅིག་པའི་ཕྱིར་ཐམས་ཅད་ཀྱི་བདག་ཉིད་ཅེས་བྱ་སྟེ
དགུ་པའོ། །ཅིའི་ཕྱིར་རྟག་ཏུ་བཞུགས་པ་ཞེས་བྱ་ཞེ་ན། རང་བྱུང་གི་ཡེ་ཤེས་དེ་
ཉིད་མཚོན་བྱ་དང་མཚོན་བྱེད་གཉིས་རོ་གཅིག་ཏུ་མྱོང་བའི་དུས་སུ། ཟག་པ་མེད་
པའི་འདུས་མ་བྱས་ཀྱི་ངོ་བོ་ཡིན་པའི་ཕྱིར། དུས་སམ་གནས་སྐབས་ཐམས་ཅད་དུ་
འདུས་བྱས་ཀྱི་རྐྱེན་གྱིས་མི་འགྱུར་བར་རྟག་པ་ཞེས་བྱ་སྟེ་བཅུ་པའོའོ། ། དེ་ལྟར་བརྗོད་
བྱ་རང་བྱུང་གི་ཡེ་ཤེས་ཆོས་ཀྱི་སྐུ་གཅིག་ལ་རྣམ་གྲངས་ཀྱི་ཚུལ་གྱིས། རྗོད་བྱེད་ཀྱི་
སྒྲ་བཅུ་བརྗོད་པ་ནི་ཡན་ལག་གི་དོན་དུ་སྦས་པའི་དོན་དུ་བཤད་པ་ཞེས་བྱ་བ་ཡིན་
ཏེ།
དོན་དམ་པ་བྱང་ཆུབ་ཀྱི་སེམས་ཀྱི་མཚན་ཉིད་དེ་ཁོ་ནའི་ཁོངས་སུ་བསྡུ་
བའོ། །འོ་ན་སྐབས་འདི་ལ། སངས་རྒྱས་ཀུན་དང་མཉམ་སྦྱོར་བ། །ཞེས་བྱ་བའི་
སྒྲ་དང༌།
མཁའ་འགྲོ་མ་ཡི་དྲ་བ་སྡོམ། །ཞེས་བྱ་བའི་སྒྲ་ཡང་དང་པོའི་གསུམ་པར་
གསུངས་པས། དེ་ཉིད་རྗོད་བྱེད་ཀྱི་སྒྲས་ཀྱང་བརྟགས་པར་རིགས་སོ་སྙམ་པ་ལ། དེ་
ནི་རིགས་པ་མ་ཡིན་ཏེ། གཞན་དུ་ཞེས་བྱ་བའི་གཞུང་དང་པོར་བྱས་ནས།
ཚིག་
གཉིས་པོ་དེ་འབྲས་བུའི་རྒྱུད་དང་སྦྱར་བ་ཡིན་གྱི། ཐབས་རྒྱུད་རང་བྱུང་གི་ཡེ་ཤེས་
ལ་སྐབས་འདིར་མི་སྦྱར་བའི་དོན་ཏོ། །དེ་ལྟར་ན་མདོ་རྒྱས་གཉིས་ལ་དྲིས་ལན་བཞིར་
གནས་ཀྱང༌། ཡན་ལག་གི་དོན་གསང་བ་སྤོང་བ་བཅུས་ཁོང་དུ་ཆུད་པར་
བྱའོ། །བཞུགས་པའི་དོན་ལ་ཀླན་ཀ་སྤང་བ། གང་ཚེ་ཞེས་བྱ་བ་ལ་སོགས་པ་དྲི་བ་
གསུངས་ཏེ། དེ་ཡང་དོན་ནི་འདི་སྐད་དུ་སྟོན་པ་ཡིན་ཏེ། ཐམས་ཅད་བདག་ཉིད་
རྟག་ཏུ་བཞུགས། །ཞེས་བྱ་བ་ལས་འཕྲོས་ནས་གོང་དུ་རང་བྱུང་གི་ཡེ་ཤེས་ཕྱི་ནང་
706-

དཔལ་ཡང་དག་པར་སྦྱོར་བའི་རྒྱུད་ཕྱི་མའི་རྣམ་པར་བཤད་པ།
སྣོད་བཅུད་ཐམས་ཅད་ལ་ཁྱབ་པར་གསུངས་པས། དེ་ལྟར་ཡིན་ན་ཆོས་ཅན་གཟུགས་
ལ་སོགས་པ་མིག་གི་རྣམ་པར་ཤེས་པ་ལ་སོགས་པས་མྱོང་ཞིང༌། རིག་པའི་དུས་སུ་
དེ་ལ་དེ་ཡོད་པའི་ཆོས་ཉིད་བཞི་ཡོད་པར་རིགས་པ་ལས། དེ་ལས་བཟློག་སྟེ་ཁ་དོག་
དང་དབྱིབས་ཀྱི་བདག་ཉིད་ཆོས་ཅན་མྱོང་བས་དེའི་ཆོས་ཉིད་ཅེས་པའི་དོན། དངོས་
པོ་ལ་མ་གྲུབ་ཅིང་མིང་གིས་བཏགས་པ་འགལ་བའོ། །ལན་ནི་གསང་བ་འདི་ནི་ཇི་
ལྟ་བུ། །ཞེས་བྱ་བ་ལ་སོགས་པ་གསུངས་ཏེ། དེ་ཡང་དོན་ནི་འདི་སྐད་སྟོན་པ་ཡིན་
ཏེ། དོན་རང་བྱུང་གི་ཡེ་ཤེས་ནི་རང་གི་ངོ་བོ་གང་ལྟར་ཡང་མ་གྲུབ་པའི་ཕྱིར། ཕར་
ལ་མཚན་མ་དང་རྣམ་པར་རྟོག་པ་གང་ལ་ཡང་མི་རེག་པ།
ཚུར་ཡང་གང་གིས་
ཀྱང་རེག་པར་མི་ནུས་པས། ཤེས་བརྗོད་ཐམས་ཅད་ཀྱི་ཡུལ་ལས་འདས་པའི་
ཕྱིར། མིག་གི་རྣམ་པར་ཤེས་པ་ལ་སོགས་པའི་ཡུལ་དུ་བྱ་བར་མི་ནུས་པ་དེ་བས་ན་
འགལ་བ་མེད་དོ། །འོ་ན་ཐམས་ཅད་ལ་ཁྱབ་པར་ཇི་ལྟར་རིགས་ཤེ་ན། དེ་ནི་སྣང་
ལུགས་ཀྱི་དབང་དུ་བྱས་ན་ཐམས་ཅད་ལ་ཁྱབ་ཅེས་པ་ཡིན་ཏེ་རྒྱ་མཚོ་དང་རླབས་
བཞིན་དེ་ལས་བྱུང་བའི་ཚུལ་གྱིས་ཁྱབ་པའོ། ། དེ་བས་ན་ཐམས་ཅད་ལ་ཁྱབ་པ་
དང་། རྟོགས་པར་མི་ནུས་པ་འགལ་བ་མེད་པ་ཁོ་ནའོ། །ད་ནི་དྲི་བ་དྲུག་ཅུ་རྩ་
བཞིའི་མདོ་དང༌། ལན་རྒྱས་པ་གཉིས་ཀྱིས་(༣༩༡)བརྟག་པ་བཅུ་པོ་མཐའ་དག་
གི། མི་གསལ་བ་གསལ་བ་ལ་སོགས་པའི་དབང་དུ་བྱས་ཏེ་དྲི་བ་དང་ལན་གཉིས་
སུ་སྦྱར་བ་ཁོང་དུ་ཆུད་པར་བྱེད་པ་ལས། དེ་ཡང་བརྟག་པ་དང་པོའི་རབ་ཏུ་བྱེད་
པ་གསུམ་པར། རྣལ་འབྱོར་མའི་རྒྱུད་ཀྱི་གླེང་གཞིའི་ཚིག་རྗོད་བྱེད་སྒྲ་ཤིན་ཏུ་ཡང་
བྱིན་ཆེ་ཞིང་། རྡོ་རྗེའི་ཚིག་རྐང་དུ་གྱུར་པ། རྩའི་མདོར་དེའི་ཚིག་དོན་གཉིས་ཀ་
རྣལ་འབྱོར་གྱི་གླེང་གཞི་ལྟར་རྣམ་པར་མ་ཕྱེ་བའི་ཕྱིར། འདིར་ཚིག་དོན་རྣམ་པར་
ཕྱེ་སྟེ་བཤད་པར་བཞེད་ནས། དེ་ལ་གསང་བ་ཇི་ལྟ་བུ། །ཞེས་བྱ་བ་ལ་སོགས་
-707-

ས་སྐྱ་བཀའ་འབུམ། ༼ཀ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
པའི། དྲི་བ་བཅུ་བདུན་གྱིས་འཁྲུགས་ཀྱི་ཚུལ་དུ་དྲི་ཞིང་ལན་ནི་རྩའི་མདོ་བཞིན་
ཕྱོགས་གཅིག་ཏུ་ལན་གདབ་བོ།
།རང་གི་བློས་ཞིབ་ཏུ་ཕྱེ་ན་འཕྲོས་དང་བཅས་
ལན་གྱི་སྐབས་སུ་ཞིབ་ཏུ་ཡི་གེར་དགོད་པར་མི་
ཏེ། དྲི་བ་ཉི་ཤུ་རྩ་བཞིའི་ལན་དུའང་འགྱུར་སྙམ་དུའང་བསམས་ཏེ། འོན་ཀྱང་དམ་
པའི་གསུང་སྒྲོས་མ་ཡིན་པའི་ཕྱིར།
གསང་བ་ཇི་ལྟ་བུ། ཐམས་
བྱའོ། ། དེ་ལས་དང་པོར་དྲི་བ་ནི། དང་པོར་བླངས་ལ།
ཅད་རྟག་ཏུ་བཞུགས། སངས་རྒྱས་ཀུན་གྱི་ངེས་དོན། མཉམ་པར་སྦྱོར་བ་ཅི་ཞེས་
མཁའ་འགྲོ་མའི་མིང་དྲ་བ་ཇི་ལྟ་བུ། སྡོམ་པ་ཅི་ཞིག །བུད་མེད་སྒྱུ་མ། ཀླ་ཀློ་ཅི་
གསུངས། རྣལ་འབྱོར་ཉིད་ལ་མཉམ་གཞག །རྗེས་ལ་ཕྱི་རོལ་ཇི་ལྟར། བདག་དང་
བདག་གི་ཇི་ལྟར། སེམས་དང་སེམས་བྱུང་ཅི་ཞིག །སེམས་ཀྱི་ངོ་བོ་ཡེ་ཤེས། དེ་
བཞིན་རྣམ་པར་ཤེས་པ། རྒྱུ་དང་འབྲས་བུ་དངོས་པོ། ཆོས་དང་ཆོས་ཅན་དྲི་
བ། ཆུ་བོའི་རྒྱུན་ནི་ཅི་རིགས། རྒྱ་མཚོ་ཉིད་དང་ཁྱད་པར། དེ་ཚོགས་མང་པོ་དྲི་
བ། རྡོ་རྗེ་སེམས་དཔའ་བདེ་ཆེན། ཆོས་ཀྱི་སྐུ་ནི་ཇི་ལྟར། ལོངས་སྤྱོད་རྫོགས་སྐུ་
ཅི་ཞིག །སྤྲུལ་པའི་སྐུ་ནི་གང་ཞིག །དེ་ལྟར་དྲི་བ་ཉི་ཤུ་རྩ་བཞིར་སྣང་ལ། དང་
པོ་བཀའ་སྒྲོས་བཅུ་བདུན་ལས་མི་གསུང་ངོ་། །དང་པོའི་བཀའ་གདམས་ཀྱིས་
ནི། རྣལ་འབྱོར་ཉིད་ལ་མཉམ་གཞག་གི་དྲི་བ་གཉིས། སྐུ་གསུམ་གྱི་དྲི་བ་གསུམ་
སྟེ་ལྔ། ཀླ་ཀློ་ཁྱོད་ཀྱིས་བཤད་པ་ཉིད་ཀྱི་དྲི་བ་དང་དྲུག །སངས་རྒྱས་ཀུན་གྱི་ངེས་
དོན་ཅི། །ཞེས་པ་དང་བདུན། དང་པོའི་གསུམ་པར་དྲི་བ་མི་བཞེད་དེ། དེ་ལྟར་
ན་བཅུ་བདུན་དུ་བཞེད་དོ། །དེ་ལ་དང་པོའི་གསང་བའི་ལན་མཐར་ཐུག་ཁོ་ནར་
བཤད་པ་གཙོ་བོ་ཡིན་ཡང་རྒྱུད་ཕྱི་མའི་བཤད་པས་གཞིར་གསུངས་ཏེ། སྦས་པའི་
དོན་རང་བྱིན་གྱིས་བརླབ་པའི་སྦས་པ་ལྟར་བཤད་ན། སྙིང་ག་ཆོས་ཀྱི་འཁོར་ལོའི་
ཡི་གེ་ལ་ཧཱུྃ་རླུང་སེམས་འདྲེས་པའི་ཐིག་ལེ་དེ་གསང་རྒྱུ་ཡིན་ལ། དེ་སྦེད་པར་བྱེད་
-708-

དཔལ་ཡང་དག་པར་སྦྱོར་བའི་རྒྱུད་ཕྱི་མའི་རྣམ་པར་བཤད་པ།
པ་ནི་འོད་ཀྱི་རི་མོ་བདུན་ནོ། ། དེ་སྣོད་མ་ཡིན་པ་རྣམས་ལ་གསང་བའོ། །དོན་
གསང་བ་ནི་དེ་ལ་བརྟེན་ནས་སྐྱེས་པའི་རང་བྱུང་གི་ཡེ་ཤེས། མྱོང་བཞིན་དུ་བརྗོད་
པར་མི་ནུས་པ་ལ་བྱ་སྟེ། བརྒྱད་པ་བརྗོད་དུ་མེད་པའི་མཚན་ཉིད་ཅེས་བྱ་བས་བསྟན་
ཏོ། །དཀྱིལ་འཁོར་འཁོར་ལོའི་ཐབས་ལྟར་བཤད་ན།
ཡེ་ཤེས་ཀྱི་དབང་ཡིན་ལ། ཡུལ་གང་ལ་གསང་ཞེ་ན།
གསང་བར་བྱ་རྒྱུ་ནི་ཤེས་རབ་
རིག་པའི་དབང་ལྔ། དྲུག་
པ་རྫོགས་པའི་སངས་རྒྱས་དང་དྲུག །བུམ་པའི་དབང་དང་བདུན་ལ་གསང་བར་
མ་ཟད། གསང་དབང་གཉིས་ལས་ཀྱང་ཆེས་མཆོག་ཏུ་གྱུར་པ་ཤེས་རབ་ཡེ་ཤེས་ཀྱི་
དབང་གསང་བ་ཞེས་བྱ་བའོ། །འདི་ཡང་དབང་དེ་དག་མ་ཐོབ་པའི་རྟེན་གྱི་གང་
ཟག་དེ་ལ་ཡུལ་མ་ཡིན་པས་བརྗོད་པར་མི་བྱ་སྟེ་སྒྲ་གསང་བའོ། །དོན་གསང་བ་ནི་
དབང་གསུམ་པའི་དུས་སུ་ཉམས་སུ་མྱོང་བའི་ལྷན་ཅིག་སྐྱེས་པའི་ཡེ་ཤེས་(༣༩༢)མྱོང་
བཞིན་དུ་བརྗོད་པར་མི་ནུས་པའི་ཕྱིར་གསང་བ་སྟེ། མདོ་ལས། བརྒྱད་པ་ནི་བརྗོད་
དུ་མེད་པའི་དོན་ཡིན་ནོ། །དེ་ལྟར་དམ་པའི་གསུང་སྒྲོས་ཀྱིས་བཤད་པ། རྣམ་པར་
སྦྱར་བ་གཉིས་མཛད་ཀྱང་། མདོ་ལས་ཀྱང་གཉིས་ཀ་གསལ་བར་གྲུབ་པ་མེད་
དོ། །མཐར་ཐུག་ཏུ་བཤད་ན་བཤད་པ་གཉིས་ཏེ།
བཞུགས་པ་པོ་ཆོས་ཀྱི་སྐུ་སྟོང་
པ་དང་སྙིང་རྗེ་གཉིས་སུ་མེད་པ་དེ་ལ་གསང་བ་ཞེས་བྱ་སྟེ། ཡུལ་གང་ལ་གསང་
ན། ས་བཅུའི་བྱང་ཆུབ་སེམས་དཔའ་ལ་སོགས་པའི་ཡང་ཡུལ་མ་ཡིན་པའི་ཕྱིར་
གསང་བའོ། །ཡང་མཐར་ཐུག་གི་དབང་དུ་བྱས་ནས་ཀྱང་བཞུགས་པའི་གནས་ཕུན་
སུམ་ཚོགས་པར་བཤད་ན། འཁོར་འདས་ཐམས་ཅད་ལ་ཁྱབ་པའི་ཆོས་ཀྱི་དབྱིངས་
ཤིན་ཏུ་རྣམ་པར་དག་པའི་